જાણકારોનું એવું પણ કહેવું છે કે રાષ્ટ્રીય સ્વંયસેવક સંઘે લાલકૃષ્ણ અડવાણીને સક્રિય રાજકારણથી દૂર રહેવાની કડક સલાહ આપી છે. આ સલાહ પછી જ નાગપુરમાં લાલકૃષ્ણ અડવાણીએ એવી જાહેરાત કરી હતી કે હવેથી તે પ્રાઇમ મિનિસ્ટરની રેસમાં નથી. આ જાહેરાત પછી લાલકૃષ્ણ અડવાણીના રંગઢંગ બદલી ગયા છે. સોમનાથ અને અમદાવાદ આવવા માટે ગઈ કાલે ગુજરાત બીજેપીના મોટા ભાગના નેતાઓએ ફોન કરી લીધા હતા, પણ અડવાણીએ કોઈ નેતા સાથે ફોન પર વાત પણ સુધ્ધાં નહોતી કરી. ગુજરાત બીજેપીના એક સિનિયર નેતા ‘મિડ-ડે’ને ઑફ ધી રેકૉર્ડ કહ્યું હતું કે “ગઈ કાલે અડવાણી સાથે વાત કરવાની અમે ટ્રાય કરી પણ દરેક વખતે તેમની દીકરીએ જવાબ આપી દીધો હતો. અમને એવો મેસેજ પણ આપવામાં આવ્યો છે કે તે અત્યારે કોઈની સાથે વાત કરવા નથી માગતા.”